Diari Oficial de la Generalitat Valenciana


Sumari del DOGV 1558, del 05-06-1991 (1991/821423)

Resolució de 14 de maig de 1991, del Secretari General de la Conselleria de Cultura, Educació i Ciència, per la qual es autoritza la fusió de les fundacions <<Escuelas de San Jose, San Andres i San Benito>> de Massanassa i <> d'Alboraya.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1558

Data del DOGV
:   05-06-1991

Secció del DOGV
:   ALTRES DISPOSICIONS

Número del document
:   1991/821423


Data del document
:   14-05-1991

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO del 14 de maig de 1991 del Secretari General de la Conselleria de Cultura, Educació i Ciència, per la qual és autoritzada la fusió de les fundacions "Escuelas de San José, San Andrés i San Benito" de Massanassa i "Escuelas de San José i San Andrés" d'Alboraya.  
Vist l?expedient de fusió de les fundacions «Escuelas de San José, San Andrés y San Benito» de Massanassa i «Escuelas de San José y San Andrés» d'Alboraya.  
Vist que per Ordre del Ministeri d'Educació Nacional del 16 de febrer de 1949 es va classificar com a benèfico- docent de caràcter particular la fundació «Escuelas de San José i San Andrés» instituïda a Alboraya pel Sr. Andrés María Pastor Marqués i la seua esposa Sra. Josefa Cantos Ferrer, i es reconeix a la Compañía de las Hijas de la Caridad San Vicente de Paúl l?exercici del patronat de la fundació.  
Vist que la fundació «Escuelas de San José, San Andrés y San Benito» de Massanassa, instituïda per la Congregació de las Hijas de la Caridad de San Vicente de Paúl fou classificada com a benèfico- docent de caràcter particular per Reial Ordre del 29 d?octubre de 1928, que atribueix l?exercici del patronat a la comunitat fundadora.  
Vist que a l?efecte organitzatiu de la companyia religiosa, aquesta ha establert una particular divisió territorial en circumscripcions que anomena províncies canòniques, i situa els municipis de Massanassa i Alboraya en la província canònica de Pamplona, correspon, per tant, l?exercici del patronat de les fundacions esmentades a la Compañía de las Hijas de la Caridad de San Vicente de Paúl de la província canònica de Pamplona.  
Vist que segons certificació estesa per sor María Purificació Barbarin Sanz, com a Secretària Provincial de la Compañía de la Hijas de. la Caridad de San Vicente de Paúl de la província canònica de Pamplona, el consell provincial d'aquesta entitat, reunit el dia 7 de gener de 1991, va acordar ratificar la decisió que s?efectue la fusió de les dues fundacions esmentades, mitjançant l'absorció de la fundació d'Alboraya en la fundació de Massanassa.  
Vist que amb data 1 de març de 1991, sor María Teresa Ochoa Sanz, ecònoma provincial de la Compañía de las Hijas de la Caridad de San Vicente de Paúl de la província canònica de Pamplona, va presentar sengles sol·licituds, per cadascuna de les dues fundacions esmentades, per tal que el protectorat n'autoritzés la fusió en els termes expressats en la certificació abans esmentada.  
Vist que les dues fundacions esmentades, van adaptar els estatuts a les prescripcions del Decret 2930/72 de 21 de juliol i que les adaptacions esmentades consten inscrites en el registre de fundacions culturals privades segons estableix la disposició transitòria 8a. del decret anteriorment esmentat.  
Vist que s'han acreditat per a la fusió les raons següents: 1r. Que la fundació d'Alboraya no alça càrregues ja que amb data 26 de febrer de 1981, la Direcció General d'Educació General Bàsica del Ministeri d'Educació i Ciència va autoritzar el cessament de l'activitat del centre d'ensenyament de pre-escolar de la fundació i que l?immoble destinat a la prestació del servei havia quedat inadequat a les noves exigències legals, i que estan ateses les necessitats educatives des d'altres instàncies, és per això que els membres de la comunitat de las Hijas de la Caridad d'Alboraya van abandonar el municipi esmentat: 2n. Que les dues fundacions són regides pel mateix patronat i; 3r. que les finalitats d'ambdues entitats són anàlogues.  
Vist que, segons l?article 9 dels estatuts de la fundació d'Alboraya, aquesta té com a finalitat sostenir establiments d'ensenyament per a la formació d?infants inclosos en edat pre-escolar, residents a Alboraya o als pobles propers i que l'article 11 de la fundació de Massanassa atribueix a aquesta com a finalitat impartir ensenyament pre-escolar i els cursos d?ensenyament general bàsic o els que, si escau, fossen equivalents amb altres denominacions legals.  
Vist que, d'acord amb les disposicions de classificació i d'altra documentació relativa a l?evolució patrimonial de la fundació de què es tracta, que es troba en el registre de fundacions culturals privades, el patrimoni de les dues entitats que es fusionen és el que tot seguit assenyalem: a) «Escuelas de San José y San Andrés» d'Alboraya; cosa al carrer Milagrosa núm. 16 i 18 d'Alboraya; cosa a la Plaza del Caudillo núm. 18 d'Alboraya, 166 accions de FECSA, un dipòsit bancari de 120.837. b) «Escuelas de San José, San Andrés y San Benito» de Massanassa; un solar i un edifici al carrer Andrés María Pastor de Massanassa amb el mobiliari corresponent; 62 accions de Bankinter; 1200 d'Hidroeléctrica Española i 720 d'Iberduero, a més de dipòsits bancaris per una quantia de 264.624.  
Atés que aquesta conselleria és competent per a resoldre aquest expedient ja que té atribuït l?exercici del protectorat sobre les fundacions benèfico- docents pel Decret de la Presidència de la Generalitat Valenciana 108/83, del 15 de setembre, en relació amb els Reials Decrets 2093/83, del 28 de juliol, i 1762/79, del 29 de juny, i d'acord amb l?apartat 23 de l'article 31 de l?estatut d'autonomia.  
Atés que els recursos amb què compta la fundació «Escuelas de San José y San Andrés» d'Alboraya són insuficients per a poder dur a terme les finalitats previstes als seus estatuts.  
Atés que s'han acomplert les exigències de l'article 52 del Decret 2930/72 del 21 de juliol, en relació amb l'article 51 d'aquesta disposició ja que s'ha justificat la causa determinant de la fusió i el manteniment sempre que es puga de la voluntat dels fundadors.  
Atés que amb la fusió que es pretén quedarà extingida la fundació «Escuelas de San José y San Andrés» d'Alboraya, ja que és absorbida per la fundació «Escuelas de San José, San Andrés y San Benito» de Massanassa, per la qual cosa s'aplicaran els estatuts d'aquesta última i el seu patrimoni serà el resultant de la suma del patrimoni de la fundació absorbida més el que actualment té la fundació esmentada de Massanassa, corresponent l?exercici del patronat a la Compañía de las Hijas de la Caridad de San Vicente de Paúl de la província canònica de Pamplona.  
Vistos els preceptes esmentats i els altres que hi són d'aplicació i en ús de les facultats delegades per l?Ordre del Conseller de Cultura, Educació i Ciència del 7 d'octubre de 1987, resolc:  
1. Autoritzar la fusió de les fundacions «Escuelas de San José, San Andrés y San Benito» de Massanassa i «Escuelas de San José y San Andrés» d'Alboraya, mitjançant l'absorció d'aquesta última per la de Massanassa.  
2. La fundació absorbent mantindrà la denominació de «Escuelas de San José, San Andrés y San Benito» i també els seus estatuts i s'hi integrarà el patrimoni de la fundació «Escuelas de San José i San Andrés» d'Alboraya.  
3. L?exercici del patronat correspondrà a la comunitat de las Hijas de la Caridad de San Vicente de Paúl de la província canònica de Pamplona, que a l?efecte organitzatiu s'estructura l?entitat religiosa esmentada.  
València, 14 de maig de 1991. - El Secretari General: Antonio Godoy Garcia.